
REPUBLIKA HRVATSKA
OPĆINSKI SUD U SPLITU
Gundulićeva 27
Split
							     Poslovni broj: P Ob-132/2026-9


U IME REPUBLIKE HRVATSKE

PRESUDA

I

RJEŠENJE


	Općinski sud u Splitu, po sucu ovog suda Anđelki Rađi kao sucu pojedincu, u pravnoj stvari predlgateljice pod 1 P. Đ., OIB: … iz S., P. D. … i predlagatelja pod 2) N. A., OIB: …, iz Ž., P. J. …, uz sudjelovanje mal. J. A., OIB: … i mal. T. M. A., OIB: … radi razvoda braka i dr., nakon održane glavne rasprave zaključene dana 15. srpnja 2026. uz isključenje javnosti, u nazočnosti tužiteljice i tuženika, a objavljene dana 18. rujna 2026.


presudio je


 Razvodi se brak zaključen dana …. S. 20... u S. između N. A., OIB: … i P. Đ. rođene M., OIB: …, a koji brak je upisan u maticu vjenčanih matičnog područja S. za godinu 20... pod rednim brojem ….

                                            r i j e š i o  j e

Obustavlja se postupak u ovoj pravnoj stvari radi odlučivanja o roditeljskoj skrbi, osobnim odnosima roditelja s djetetom, te uzdržavanju djeteta.

					Obrazloženje


1. Sud je dana 21. lipnja 2025. zaprimio zahtjev za sporazumnim razvodom braka s naznakom da je u braku rođeno dvoje mal. djece mal. J. … l. 20..., i mal. T. M. rođen ...s. 20..., te je zaprimljeni zahtjev označen kao izvanparnični postupak pod brojem R1 Ob-.../20.. Na ročištu održanom dana 3. prosinca 2025. bračni drugovi su se izjasnili da su suglasni s sporazumnim zahtjevom za razvod braka, a u odnosu na zajedničku djecu tužitelja je izjavila da je pokrenut postupak posvajanja mal. djece, kako u odnosu na mal. J. tako i u odnosu na sina mal. T. M. , sve s obzirom da je njima roditelja izrečena mjera lišenja roditeljske skrbi u odnosu na zajedničku djecu. Radi navedenog sud je na temelju pribavljenih činjenica rješenjem od ... o. 20... obustavio izvanparnični postupak u ovoj pravnoj stvari temeljem čl. 438 st. 1 Obiteljskog zakona (NN 103/15, 98/19, 47/20, 49/23 i 156/23, dalje: ObZ-a). Tužiteljica P. A. je dana 17.ožujka 2026. uredila zahtjev s osnova razvoda braka navodeći da su djeca trenutno smještena u udomiteljskoj obitelji i nalaze se u sustavu socijalne skrbi, da je njihova bračna zajednica teško i trajno poremećena i više ne postoji. Predlaže se da sud po provedenom postupku donese presudu o razvodu braka. Uređena tužba je dobila oznaku parničnog postupka P Ob-132/2026.

2. Tuženik se u odnosu na zaprimljenu tužbu izjasnio da je on suglasan s razvodom braka.  

3. U tijeku postupka sud je pregledao izvješće HZSR PU S. o obveznom savjetovanju pri razvodu braka od 6. svibnja 2025., e zapis iz matice rođenih za mal. J. A., rodni list za mal. T. M. A., izvadak iz matice vjenčanih za stranke, pravomoćno rješenje Općinskog suda u S. R1 Ob-…/20..-.. od …. P. 20..., rješenje Županijskog suda u R. Gž Ob-…/20..-2 od …. R. 20... kojim je potvrđeno rješenje Općinskog suda u S. broj R1 Ob…/20..-14 od ... k. 20... i saslušani su predlagatelj pod 1 i pod 2 u svojstvu stranaka.

4. Osnovan je zahtjev za razvod braka.

5. Pregledom izvatka iz matice vjenčanih utvrđeno je da su stranke zaključile brak dana ... s. 20... u Splitu  i da je činjenica sklapanja braka upisana u maticu vjenčanih matičnog područja S.  za godinu 20... pod rednim brojem ….

6. Bračni drugovi su proveli postupak obveznog savjetovanja prije razvoda braka te je o tome sačinjeno i izvješće HZSR PU S.  od ... s. 20... iz kojeg se iščitava da su roditelji rješenjima Općinskog suda u S. lišeni prava na roditeljsku skrb u odnosu na mal. J., te da je u tijeku postupak po žalbi na odluku Općinskog suda u S. u postupku koji se odnosi na mal. T. M.

7. Saslušanjem predlagatelja pod 1 i pod 2, a s obzirom da sud smatra da su stranke suglasne oko razvoda braka, to iste sud oslovljava s predlagatelj pod 1 i pod 2, utvrđeno je da je njihova zajednica života prekinuta u ožujku 2025., svaki od predlagatelja se izjasnio da ne traži uzdržavanje od bračnog druga, pa kako nema mogućnosti uspostave uredne bračne zajednice, te s obzirom da oboje bračnih drugova ustraju u zahtjevu da se razvede njihov brak, to je sud razveo njihov brak temeljem odredbe čl. 51 točke 1.  ObZ-a, odnosno odlučeno je kao u izreci presude.

8. Osnovano je obustaviti ovaj postupak u odnosu na odlučivanje o roditeljskoj skrbi, osobnim odnosima djeteta s roditeljem i uzdržavanju djeteta, a sve zbog činjenice što je predlagateljima pod 1 i pod 2 izrečena mjera lišenja prava na roditeljsku skrb u odnosu na zajedničku mal. djecu J. A. rođenu ... l. 20.. pravomoćnim rješenjem Općinskog suda u S. broj R1 Ob-../20..-38 i u odnosu na mal. T. M. A., rođenog ... s. 20…. rješenjem Općinskog suda u S. broj R1 Ob-…/20..-14 od ... k. 20... Stoga sud temeljem čl. 215b Zakona o parničnom postupku (NN 53/91, 91/92, 112/99, 117/03, 88/05, 2/07, 84/08, 123/08, 57/11, 25/13 i 70/19, 80/22, 114/22, 155/23, 146/25 dalje: ZPP) obustavlja postupak u ovoj pravnoj stvari radi odlučivanja o roditeljskoj skrbi, osobnim odnosima djeteta s roditeljem i uzdržavanju djeteta, te je odlučeno kao u izreci rješenja. 

	9. Odluka o trošku je izostala jer isti nije zatražen.
  

 U Splitu, 18. rujna 2026.           
         S U D A C:	                      
         Anđelka Rađa

















PRAVNA POUKA: Protiv ove presude nezadovoljna stranka ima pravo žalbe nadležnom županijskom sudu u roku od 15 dana, od dana primitka iste. Žalba se podnosi putem ovog suda, u dovoljnom broju primjeraka.

DNA: 
- predlagateljici pod 1,
- predlagatelju pod 2,
- HZSR PU S., 
- Matičnom uredu S. – po pravomoćnosti,
- u spis.

